
But gie them guid cow milk their fill,
Till they be fit to fend themsel;
An' tent them duly, e'en an5 morn,
Wi' teats o' hay, an' rips o' corn,

6 An' may they never learn the gaets
Of ither vile, wanrestfu' pets!
To slink thro' slaps, an' reave an' steal,
At stacks o' pease, or stocks o' kail.
So may they, like their great Forbears,
For monie a year come thro' the sheers:
So wives will gie them bits o' bread.
An5 bairns greet for them when they're dead.

5 My poor loop-lamb, my son an* heir,
O, bid him breed him up wi5 care !

An' if he live to be a beast,
To pit some havins in his breast!
An* wara him, what I winna name,
To stay content wi' yowes at hame !
An' no to rin an' wear his cloots,
Like ither mensless, graceless, brutes.

6 An' niest my yowie, silly thing,
Gude keep thee frae a tether string!
0, may thou ne'er forgather up
Wi' ony blastit, moorland toop ;
But ay keep mind to moop an' mell
Wi5 sheep o' credit like thysel!

And